Alaquàs acull aquest cap de setmana la III Trobada de Joves Orquestres de la comarca de l'Horta Sud
25/01/2005 13:12:00

# Alaquàs acull aquest cap de setmana la III Trobada de Joves Orquestres de la comarca de l'Horta Sud

*   25/01/2005 13:12:00
*   [Imprimir](#)
*   Compartir
*    https://www.alaquas.org/documento.asp?id\_do=9375

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9375%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20acull%20aquest%20cap%20de%20setmana%20la%20III%20Trobada%20de%20Joves%20Orquestres%20de%20la%20comarca%20de%20l%27Horta%20Sud)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9375/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9375/9375_Form_4.jpg)](https://www.alaquas.org/ficheros/documentos/2005/2/9375/9375_Form_10.jpg "<a href='https://www.alaquas.org/ficheros/documentos/2005/2/9375/9375_Form_10.jpg' target=_blank><i class='fa fa-external-link' aria-hidden='true'></i>.Alaquàs acull aquest cap de setmana la III Trobada de Joves Orquestres de la comarca de l'Horta Sud</a>")

Nou agrupacions valencianes participaran en aquest esdeveniment musical que es celebrarà el diumenge 30 de gener

La música i la cultura seran les grans protagonistes del cap de setmana. L'Auditori Nou d'Alaquàs acollirà el proper diumenge 30 de gener la III Trobada de Joves Orquestres de la comarca de l'Horta Sud, en què es donarà cita bona part del món musical. Nou agrupacions valencianes pujaran a l'escenari de l'Auditori Nou per a oferir part del seu repertori.

Abans del començament dels concerts, hi haurà una recepció a l'Ajuntament d'Alaquàs, on es donarà la benvinguda a les orquestres participants en aquesta trobada. Cap a les 10:45 hores, les autoritats es desplaçaran cap a l'Auditori Nou per a donar pas a la primera part dels concerts que es perllongarà fins les 14:30 hores aproximadament.

En aquesta primera part hi actuaran cinc agrupacions. Els  primers seran l'Escola Orquestral de la Societat Artístic Musical de Picassent, que sota la direcció de Juan José Aguado Baena, oferiran les següents peces musicals _Piccola Música di Concerto_ (F. Farkas); _Allegro-Andante-Sberzo-Allegro_; i _A Tribute to Henry Manzini_ (H. Manzini). A continuació actuarà la Jove Orquestra La Lírica de Silla, dirigida per Vicente Soler Sola. Oferiran les peces _España_ (E. Chabrier) i _El señor de los anillos_ (H. Shore). Els tercers en eixir a l'escenari seran l'orquestra L'Amistat de Quart de Poblet, que dirigida per Isidro Coll Ballesteros, interpretaran _Simfonia núm. 25_ (W.A. Morzart) i _Allagro con brio-Andante-Menuetto-Allegro_.

La primera part d'aquesta Trobada finalitzarà amb les actuacions de l'Orquestra del C.I.M de Mislata, que dirigida per Raúl Pérez Hernández, interpretaran _Suite of the Day_ (Hilary Burgoyne), _St. Paul's Suite_ (Gustav Holst) i _Jip-Ostinato-Intermezzo- Finale_, i amb el concert de l'Orquestra de la S.M. L'Artesana de Catarroja. Aquesta última, dirigida per Josep Martí Juan, oferirà _Les fases del Camp_ (S. Giner); _Primavera-Estiu-Tardor-Hivern_; i _Processó del Sardar_ (Ivanov Hipolitov).

Aquesta primera part finalitzarà cap a les 14:30 hores aproximadament. L'Ajuntament d'Alaquàs oferirà un dinar de convivència a tots els músics i cap a les 16 hores  hi haurà una visita guiada pel Castell d'Alaquàs.

A les 17 hores aproximadament es reprendran els concerts. Aquesta segona part serà inaugurada per l'Orquestra La Artística Manisense de Manises, que sota la direcció de Mariano J. Miquel Marticorena, oferiran _Rococo Symphonie_ (J. Stamitz) i _Baile de Luis Alonso_ (J. Jiménez). Després actuarà la Jove Orquestra Unió Musical de Torrent. Amb la direcció de Rafael Ortí Martínez, es podran escoltar de la mà d'aquesta agrupació, les següents peces: _Procession of the Sardar_ (M. Ipolitov Ivanov), _In a Monastery Garden_ (Albert W. Ketelbey), _In a Persian Market_ (Albert W. Ketelbey) i _Blue Tango_ (Lezey Andersen).

Els concerts es clausuraran amb les actuacions dels músics d'Alaquàs i de l'agrupació convidada, la Jove Orquestra de la A. d'Amics de la Música de Callosa d'En Sarria (Alacant).

Així, la Jove Orquestra del CEMA d'Alaquàs, sota la direcció de Miguel A. Lino Sorlí, oferirà _Concierto en La m_ (A. Vivaldi); _Allegro-Largo-Allegro_; _Sinfonia en do M_ (Josep Fábrega); _Allegro Sairitoso-Andantino-Allegro Assai_; i _Tango_ (Leslie Searle).

Després, per a finalitzar, l'Orquestra de Cambra de l'Associació d'Amics de la Música de Callosa d'En Sarrià (Alicante) oferirà les següents peces; _Suite de Dances de la "Gran Pipa de la Pau"_ (J. Ph. Rameau); _Molto marcato-Menuet_, _II- Tambourine II;_ _Tres dances de "La reina de les Fades"_ (H.Purcell); _Rondeau-Gigue-Hompipe_; _Xicoteta Suite_ (G.F. Haendel); _Gigue-Sarabande-Fuga_; _Concerto Grosso en Re M_, _op. 6 núm. 1_ (A. Corelli); i _Largo allegro Adagio-Largo Allegro_.

La clausura de la III Trobada Comarcal de Joves Orquestres i el lliurament dels detalls commemoratius tindrà lloc cap a les 19:30 hores de la vesprada.